23 વર્ષ પહેલાં સ્વચ્છતામાં શિખર ઉપર બેઠેલા સુરત શહેરને હમણાં સફાઈની બાબતમાં તળેટીમાં બેસવા જેવો અનુભવ થઇ રહ્યો છે. સ્વચ્છતા સર્વેક્ષણમાં સુરતને ટોચના શહેરોમાં સ્થાન નથી. કોઈપણ સંજોગોમાં આ સ્થિતિ સુધારવા માટે રોજ નવા નવા નવા ફરમાન કરાઈ રહ્યાં છે. તેમાં હાલમાં જ શહેરમાં જે રોજ સરેરાશ 1003 કન્ટેઈનર મારફતે એકહજાર ટન કચરો ઉંચકાય છે, તે બંધ કરીને બધો કચરો ડોર ટુ ડોર ગાર્બેજ કલેક્શન સિસ્ટમમાં જ આવે તેવો આદેશ કમિશનર કચેરીમાંથી કરાયો છે. આદેશ શહેરને સ્વચ્છ બનાવવા માટેના લક્ષ્ય માટે સારો ગણી શકાય પરંતુ તેને એક જ ઝાટકે અમલી બનાવી દેવો મુશ્કેલ છે, તેવું પાલિકાના કામદાર મંડળનું માનવુ છે.